recursal/SuperWikiNEXT-32B huggingface dataset:
**அ. க. நவநீதகிருட்டிணன்** (அ. கங்காதர நவநீதகிருஷ்ணன்) (1921 – 1967). நன்கறியப்பட்ட தமிழ் எழுத்தாளர். இவரது 19 நூல்கள் 2009-10 இல் நாட்டுடைமையாக்கப்பட்டு, அவரது மரபுரிமையாளர்களுக்கு பரிவுத்தொகையாக 5 இலட்சம் ரூபாய் தமிழக அரசின் தமிழ்வளர்ச்சித் துறையால் வழங்கப்பட்டது.

வரலாறு
------

திருநெல்வேலி மாவட்டத்திலே, அம்பாசமுத்திரத்துக்கு அருகிலுள்ள ஊர்க்காடு என்னும் சிற்றூரில் பிறந்தவர் நவநீத கிருஷ்ணன். இவர் தந்தையார் அங்குள்ள குறுநிலமன்னரின் அவைக்களப் புலவராக விளங்கியிருந்த ’அரசவரகவி’ அங்கப்ப பிள்ளையென்பவர். அவருடைய மக்கள் மூவரில், நடுவர் தான் கங்காதர நவநீத கிருஷ்ணன். இவர் கல்வி பயிலும்போது நாவலர் நெடுஞ்செழியனும், பேராசிரியர் அன்பழகனும், அண்ணாமலையில் கல்வி பயின்று கொண்டிருந்தனர்.

நாட்டுடைமையாக்கப்பட்ட நூல்கள்
-----------------------------

இவரது நாட்டுடையாக்கப்பட்டுள்ள 19 நூல்களின் பட்டியல்:

1. அறநூல் தந்த அறிவாளர்
2. இலக்கிய அமைச்சர்கள்
3. இலக்கியத் தூதர்கள்
4. ஔவையார் கதை
5. கண்ணகி கதை
6. காவியம் செய்த மூவர்
7. கோப்பெருந்தேவியர்
8. தமிழ் காத்த தலைவர்கள்
9. தமிழ் வளர்த்த நகரங்கள்
10. தமிழ் வளர்த்த கதை
11. நாடகப் பண்புகள்
12. பாரதியார் குயிற்பாட்டு
13. முத்தமிழ் வளர்த்த முனிவர்கள்
14. முதல் குடியரசுத்தலைவர்
15. வள்ளலார் யார்
16. வள்ளுவர் சொல்லமுதம் - தொகுதி 1
17. வள்ளுவர் சொல்லமுதம் - தொகுதி 2
18. வள்ளுவர் சொல்லமுதம் - தொகுதி 3
19. வள்ளுவர் சொல்லமுதம் - தொகுதி 4

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". Archived from the original on 2013-05-09. பார்க்கப்பட்ட நாள் 2013-11-28.
3. ↑
4. ↑

வெளி இணைப்புகள்
---------------

Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஆசிரியர்:அ. க. நவநீதகிருட்டிணன்**

 பரணிடப்பட்டது 2015-05-14 at the வந்தவழி இயந்திரம் மிண் நூலகத்தில் அ. க. நவநீதகிருட்டிணன் நூல்கள்
**சுசுவாங்பான்னாவின் வெப்பவலய தாவரவியல் பூங்கா** (*Xishuangbanna Tropical Botanical Garden* (XTBG)) என்ற தாவரவியல் பூங்கா, சீனாவின் உள்ளது. இதனை சீன அறிவியல் பேராயம் (Chinese Academy of Sciences (CAS)), 1959 ஆம் ஆண்டு மெங்கலா வட்டத்தில் (Mengla County) நிறுவியது. இதன் நிலப்படக் குறியீடு 21º55' N, 101º15'E ஆகும். இப்பூங்காவின் பரப்பளவு 1125 ha ஆகும். இங்கு பூமியின் வெப்ப வலயத்திலுள்ள 301 குடும்பங்களின்;, 2110 பேரினங்களின்; 13,000 இனங்கள், 35 விதமான வளர்நிலை சூழிடங்கள் உருவாக்கப்பட்டு பாதுகாத்து வளர்க்கப்படுகின்றன.  இவ்விடத்தில் 338 பணியாளர்கள் உள்ளனர். அவர்களில் 164 அறிவியல் ஆய்வாளர்களும், இதற்குரிய நுட்பவியலாளர்களும் அடங்கியுள்ளதாகக் கூறுவர். மேலும், ஏறத்தாழ 101 மூத்த அறிவியல் ஆய்வாளர்கள், 240 முதுநிலை பட்டதாரிகள் இப்பூங்காவின் மேம்பாடுகளுக்கு செயற்படுகின்றனர். 698 அறிவியல் ஆய்வுத்திட்டங்கள் நடைபெற்றுள்ளன. அவற்றில் 13 திட்டங்கள் விருதுகளைப் பெற்றுள்ளன. இவற்றினைச்சார்ந்து 60 நூல்களும், 829 அறிவியல் ஆய்வு அறிக்கைகளும் வெளியிடப்பட்டுள்ளன.

மேற்கோள்கள்
-----------

1. ↑  "Xishuangbanna Tropical Botanical Garden". Chinese Academy of Sciences. பார்க்கப்பட்ட நாள் 23 மார்ச்சு 2024.

வெளியிணைப்புகள்
---------------

* இப்பூங்காவின் இணையதளம்
* Kunming Branch of CAS

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI

 |
| புவிசார் | 
* BGCI garden

 |
இரும்பு, பொன், வெண்கலம், பித்தளை, வெள்ளி முதலிய உலோகங்களை பயன்படுத்தி பொருட்களை உருவாக்கும் தொழில் நுட்பத்தை உலோகத் தொழினுட்பம் அல்லது உலோகக்கலை எனலாம். தமிழர்களால் இத்துறையில் பயன்படுத்தப்பட்ட நுட்பங்களும் கருவிகளும் முறைவழிகளும் **தமிழர் உலோகத் தொழில்நுட்பம்** எனலாம். சங்ககாலம் முதற்கொண்டே தமிழர்கள் இத்துறையில் இயங்கி வருகின்றார்கள். "தமிழகத்தில் கி.மு 700 - கி.பி 200 வரை இரம்புக்காலம் எனப்படுகின்றது." பரணிடப்பட்டது 2006-12-10 at the வந்தவழி இயந்திரம்

இத்துறைசார் வல்லுனர்கள் கொல்லர்கள் எனப்படுகின்றார்கள்.

கலைச்சொற்கள்
------------

* உலைக்களம்
* துருத்தி
* குறடு

படக்காட்சியகம்
--------------

* பழுக்கக் காய்ச்சிய உலோகத்தை நீரில் வைத்து இறுக்கல்பழுக்கக் காய்ச்சிய உலோகத்தை நீரில் வைத்து இறுக்கல்
* தகட்டு உலோகத்தை கிழித்தல்தகட்டு உலோகத்தை கிழித்தல்
* கருமார் பயன்படுத்தும் பொதுவான கருவிகள்கருமார் பயன்படுத்தும் பொதுவான கருவிகள்

இவற்றையும் பார்க்க
------------------

* தமிழர் சிற்பக்கலை

வெளி இணைப்புகள்
---------------

* உலோக வேலை கலைச்சொற்றொகுதி
* பரணிடப்பட்டது 2006-12-10 at the வந்தவழி இயந்திரம்
* 
* ETHNOARCHAEOLOGICAL PERSPECTIVES ON HEREDITARY BRONZE CASTERS IN SWAMIMALAI, SOUTH INDIA
[*தொடர்பிழந்த இணைப்பு*]
இந்தியாவிலும், இலங்கையிலும் தமிழர் நிலப்பரப்புக்கள் கடற்கரைகளை அண்டியவை. அதனால் இயல்பாக தமிழர்களில் ஒரு பெரும் பகுதியினர் மீன்பிடிப்புத் தொழில்களில் ஈடுபட்டுள்ளனர். இவர்கள் நெடுங்காலமாக உள்ளூரில் விருத்தி செய்யப்பட்ட பல்வேறு தொழில்நுட்பங்களைப் பயன்படுத்தி வந்துள்ளார்கள். இத்தகைய மரபுத் தொழில்நுட்பங்களையும், தமிழர்கள் அண்மைக்காலமாக பின்பற்றும் புத்தாக்கம் செய்யும் தொழில்நுட்பங்களையும் **தமிழர் மீன்பிடிப்புத் தொழில்நுட்பங்கள்** (இலங்கை வழக்கு: தமிழர் மீன்பிடிப்புத் தொழினுட்பம்) எனலாம்.

கடந்த சில பத்தாண்டுகளாக அறிமுகப்படுத்தப்பட்ட சில தொழில்நுட்பங்கள் அதிக உற்பத்தியைத் தந்தாலும் அவை கடல் உயிரினங்களுக்கும், சூழலுக்கும், மீன்பிடித் தொழிலுக்கும் பாதகமாக அமைந்துள்ளன. அந்த வகையில் மரபுத் தொழில்நுட்பங்களும், பேண்தகு புதிய தொழில்நுட்பங்களும் முக்கியம் பெறுகின்றன.

* பறி
* சுரட்டி

பொறிகள்
-------

* கச்ச
* ஊத்தா
* தூண்டில் கொக்கி
* பானைப் பொறி

வலைகள்/மீன்பிடித்தல் முறைகள்
----------------------------

* கரைவலை
* வளையச் சுருக்கு வலை
* கட்டு வலை
* சீன கூள் வலை
* வீச்சு வலை
* மா பாச்சு வலை
* சிறு வலை
* செவுள் வலை
* களங்கட்டிவலை
* நைலோன்வலை
* றோலர் வலை
* சிறகுவலை
* ஓலைவலை
* பாச்சுவலை
* அறங்கொட்டியான்

கடல் வாகனங்கள்
--------------

* கட்டுமரம்
* நாட்டுப்படகு
* விசைப்படகு

படங்கள்
-------

* 
* 
* 
*

இவற்றையும் பார்க்க
------------------

* தமிழ் மீனவர்கள்
* மீனவர் தமிழ்

வெளி இணைப்புகள்
---------------

* Traditional fishing practices followed by fisher folks of Tamil Nadu - (ஆங்கில மொழியில்)
* மீன் அறுவடை தொழில்நுட்பங்கள் - (தமிழில்)
* ஈழத்துக் கடலோரக்கிராமத்துப் பேச்சு வழக்கு
**சாவகச்சேரி பிரதேச செயலாளர் பிரிவு** அல்லது **தென்மராட்சி பிரதேச செயலாளர் பிரிவு** (Thenmaradchi Divisional Secretariat) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் தென்மராட்சிப் பிரிவில் அமைந்துள்ளது. இப் பிரிவு துணை நிர்வாக அலகுகளாக 60 கிராம அலுவலர் பிரிவுகளைக் கொண்டுள்ளது. அல்லாரை, கொடிகாமம், சாவகச்சேரி, வரணி, தாவளை, இயற்றாலை, குடமியான், நாவற்காடு, இடைக்குறிச்சி, மந்துவில், எழுதுமட்டுவாள், கச்சாய், கைதடி, நுணாவில், சந்திரபுரம், கல்வயல், கரம்பகம், கரம்பைக்குறிச்சி, கெற்பெலி, கோவிலாக்கண்டி, மீசாலை, மட்டுவில், நுணாவில், மறவன்புலவு, மிருசுவில், நாவற்குழி, பாலாவி, இராமாவில், சங்கத்தானை, சரசாலை, தனங்கிளப்பு, உசன், வெள்ளாம்போக்கட்டி, விடத்தல்பளை ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. மேற்கு, தெற்கு எல்லைகளில் நீரேரிகளும், கிழக்கில் கிளிநொச்சி மாவட்டமும், நீரேரியும், வடக்கில் நல்லூர் பிரதேச செயலாளர் பிரிவும், கிழக்கில் கோப்பாய், கரவெட்டி ஆகிய பிரதேச செயலாளர் பிரிவுகளும் உள்ளன.

இப்பிரிவு 221 சதுர கிலோமீட்டர் பரப்பளவு கொண்டது.

இன ரீதியான சனத்தொகை
-------------------

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவு இலங்கைத் தமிழர்களைப் பெரும்பான்மையாகக் கொண்டுள்ளது.



| இனப்பரம்பல் |
| --- |
| இனம் |  | சதவீதம் |
| இலங்கைத் தமிழர் |   | 99.19% |
| சிங்களவர் |   | 0.3819% |
| ஏனையோர் |   | 0.42% |

மத ரீதியான சனத்தொகை
-------------------

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவில் இந்துக்கள் பெரும்பான்மையினராக உள்ளதோடு கிறித்தவர்களும் சிறியளவில் உள்ளனர்.



| சமயங்கள் |
| --- |
| சமயம் |  | சதவீதம் |
| இந்துக்கள் |   | 92.66% |
| கத்தோலிக்கர் |   | 3.82% |
| ஏனைய கிறித்தவர் |   | 3.01% |
| ஏனையோர் |   | 0.51% |

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

| * பா
* உ
* தொ
யாழ்ப்பாண மாவட்டப் பிரதேச செயலாளர் பிரிவுகள் |
| --- |
| 
* நெடுந்தீவு
* ஊர்காவற்றுறை
* வேலணை
* யாழ்ப்பாணம்
* காரைநகர்
* நல்லூர்
* தென்மராட்சி
* வடமராட்சி கிழக்கு
* வடமராட்சி வடக்கு
* வடமராட்சி தெற்கு-மேற்கு
* கோப்பாய்
* தெல்லிப்பழை
* உடுவில்
* சண்டிலிப்பாய்
* சங்கானை

 |
**உர மரங்கள்** (*Fertilizer tree*) மண்வள மேம்பாட்டிற்காக வேளாண் காடுகளில் சாகுபடி செய்யப்படும் மரங்கள் ஆகும். வளிமண்டலத்தில் உள்ள தழைச்சத்தை மண்ணில் நிலைநிறுத்தி பயிர்களுக்கு கொடுக்கிறது. மண்ணிற்கு அடியில் எளிதில் கிடைக்கமுடியாத சத்துக்களை மண்ணின் மேற்பரப்பிற்கு கிடைக்கும் வண்ணம் செய்கின்றன. மேலும் உரமரங்கள், உர அரிமானம், மண் அரிமானம் அதனால் ஏற்படும் மண் சேதங்களைத் தடுத்து பயிர்களுக்கு கிடைக்கும் நீர் மேம்பாட்டிற்கு உதவுகிறது. உதாரணமாக உரமரங்களாக செஸ்பேனியா, கிளரிசிடியா, தெப்ரோசியா, பைதர்பியா அல்பிடா, லுசர்ன் அல்லது தகாசாஸ்தே (சைட்டிசஸ் புரோலிபெரஸ்) என்ற உரமரம் ஒரு ஹெக்டேருக்கு 575 கிலோ தழைச்சத்தை ஒரு வருடத்திற்கு நிலைநிறுத்தக்கூடிய தன்மை கொண்டது. இது மேலும் வருடத்திற்கு 800 மி.லி மழையளவு கொண்ட பகுதிகளில் மக்காச்சோளத்தில் மகசூலை வருடத்திற்கு ஒரு டன்/ஹெக்டேர் என்பதில் இருந்து 10 டன்/ஹெக்டேர் வரை அதிகரிக்கக் கூடியத்தன்மை வாய்ந்தது.

ஆப்பிரிக்காவில் உரமரத்தின் பயன்பாடு
-----------------------------------

பைதர்பியா அல்பிடா என்ற உரமரம், ஆப்பிரிக்காவின் மாளவி மற்றும் ஜாம்பியா பகுதிகளில் மக்காச்சோளத்தின் மகசூலை இருமடங்கு மற்றும் மும்மடங்கு அதிகரிக்கச் செய்கிறது. பசுமை வேளாண்மையில் உரமரங்கள் உணவுப்பாதுகாப்பை அதிகரிக்கின்றது. ஜாம்பியா பகுதியில் 3 இலட்சம் ஹெக்டேர் பரப்பளவை விட நைஜர் பகுதியில் 4.8 மில்லியன் ஹெக்டேர் பரப்பு உரமரங்களால் பயனாகிறது.

மேற்கோள்கள்
-----------

1. Langford, Kate (October 14, 2011). "New Study Finds 400,000 Farmers in Southern Africa Using ‘Fertilizer Trees’ to Dramatically Improve Food Security". World Agroforestry Centre. Archived from the original on March 9, 2014. Retrieved August 29, 2012.
2. 
3. பரணிடப்பட்டது 2011-05-15 at the வந்தவழி இயந்திரம்
4. Marshall, Jessica (August 8, 2012). "African tree acts as 'fertilizer factory' for crops". MSNBC. Retrieved August 29, 2012.
5. Langford, Kate (August 31, 2011). "Surviving drought through agroforestry". World Agroforestry Centre. Retrieved August 29, 2012.
இலால்குடி ஜி. ஜே. ஆர். கிருஷ்ணன்
**இலால்குடி ஜி. ஜே. ஆர். கிருஷ்ணன்** தமிழ்நாட்டைச் சேர்ந்த கருநாடக இசைக் கலைஞர் ஆவார். இவர் ஒரு வயலின் கலைஞர் மற்றும் பாடகர்.

பிறப்பும், இசைப் பயிற்சியும்
----------------------------

இவர், வயலின் மேதை இலால்குடி ஜெயராமனுக்கு மகனாக 1960 ஆம் ஆண்டில் பிறந்தார். இளம் வயதில் தனது தாத்தா வீ. ஆர். கோபால ஐயரிடமிருந்து கருநாடக இசை வயலின் பயின்றார். பின்னர் தனது தந்தை இலால்குடி ஜெயராமனிடம் கற்றுத் தேர்ந்தார். கிருஷ்ணனின் சகோதரியாகிய இலால்குடி விஜயலக்ஷ்மியும் ஒரு வயலின் கலைஞர் ஆவார்.

இசை வாழ்க்கை
------------

ஒரு வயலின் கலைஞராக 1973 ஆம் ஆண்டு தனது இசைப் பயணத்தை தொடங்கினார். தனது சகோதரியுடன் இணைந்து வயலின் வாசித்து இசை நிகழ்ச்சிகள் நடத்துகிறார். கருநாடக இசைப் பாடகர்களுக்கு பக்க வாத்தியமாகவும் வயலின் வாசித்து வருகிறார்.

பெற்ற விருதுகள்
---------------

* சிறந்த வயலின் கலைஞர் விருது, 1986 ; வழங்கியது: மெட்ராஸ் மியூசிக் அகாடமி, சென்னை
* யுவ கலா பாரதி விருது, 1987 ; வழங்கியது: பாரத் கலாச்சார்
* சங்கீத சூடாமணி விருது, 1998 வழங்கியது: ஸ்ரீ கிருஷ்ண கான சபா, சென்னை

மேற்கோள்கள்
-----------

1. ↑  "காப்பகப்படுத்தப்பட்ட நகல்". Archived from the original on 2014-05-27. பார்க்கப்பட்ட நாள் 2014-08-06.
2. ↑

வெளி இணைப்புகள்
---------------

* அதிகாரப்பூர்வ இணையத்தளம்
* Remembering Lalgudi, the incurable romantic *தி இந்து* ஆங்கில நாளிதழில் வெளியான ஒரு விமர்சனக் கட்டுரை
**வண்டலூர் காப்புக்காடுகள்** (*Vandalur Reserve Forest*) சென்னையின் தென்மேற்குப் பகுதியில் உள்ள வண்டலூரின் புறநகர் பகுதியில் அமைந்துள்ள ஒரு பாதுகாக்கப்பட்ட பகுதியாகும். இது நகரின் மையப்பகுதியில் இருந்து 30 கிலோ மீட்டர் தொலைவில் அமைந்துள்ளது. இந்த வனப்பகுதி மேற்கில் மாபெரும் தெற்கு வழித்தடத்தாலும், வடக்கு மற்றும் கிழக்குப்பகுதிகளில் சுந்தானந்த பாரதி தெருவாலும் தெற்குப்பகுதியில் வண்டலூர்-கேளம்பாக்கம் சாலையாலும் சூழப்பட்டுள்ளது. இந்திய துணைக்கண்டத்தில் உள்ள மிகப்பெரிய விலங்கியல் பூங்காவான அறிஞர் அண்ணா விலங்கியல் பூங்கா இந்தக் காப்புக் காட்டில் அமைந்துள்ளது.

வண்டலூர் மலையின் தென்கிழக்குப் பகுதி

வரலாறு
------

1976ஆம் ஆண்டில், 1,265 ஏக்கர் (512 ஹெக்டேர்) பரப்பளவில் உள்ள ஒரு பகுதி, தமிழ்நாடு வனவியல் திணைக்களம் முதலில் அமைக்கப்பட்ட சென்னை மிருகக்காட்சிசாலையின் புதிய இடமாகக் குறிக்கப்பட்டது (ஆரம்பத்தில் பூங்கா நகரில்). 1979ஆம் ஆண்டில் 75 மில்லியன் ஆரம்ப செலவில் வேலை ஆரம்பமானது, சூலை 24, 1985 அன்று, அறிஞர் அண்ணா உயிரியல் பூங்கா என பொதுமக்களின் பார்வைக்காக திறக்கப்பட்டது. 2001ஆம் ஆண்டில், மிருகக்காட்சிக்கு அருகில் அமைந்துள்ள 92.45 ஹெக்டேர் (228.4 ஏக்கர்) நிலப்பரப்பு மிருகக்காட்சிசாலைக்காக கையகப்படுத்தப்பட்டு கைவிடப்பட்ட காட்டு விலங்குகளுக்கு ஒரு மீட்பு மற்றும் புனர்வாழ்வு மையத்தை உருவாக்கபட்டது. இதன் காரணமாக இந்த மிருகக்காட்சி சாலையின் அளவு 1,490 ஏக்கர் (602 ஹெக்டேர்) அளவிற்கு அதிகரிக்கப்பட்டது.

மேலும் பார்க்க
--------------

* அறிஞர் அண்ணா விலங்கியல் பூங்கா
* நன்மங்கலம் வன பகுதி

மேற்கோள்கள்
-----------

1. ↑  "Vandalur zoo gets ready to celebrate". *behindindia.com*. Behind India. 16 ஆகத்து 2010. Archived from the original on 22 மார்ச்சு 2012. பார்க்கப்பட்ட நாள் 18 சூலை 2011.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Haeromys|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**மினகாசா இராணி சுண்டெலி** (*Minahassa ranee mouse*-ஹேரோமைசு மினாகாசாசே) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது சுலாவெசி தீவில் (இந்தோனேசியா) மட்டுமே காணப்படுகிறது. சுலவேசி தாழ் நிலங்கள் மற்றும் மலைப் பகுதிகளில் இதன் இயற்கை வாழிடமாக பசுமையான வெப்பமண்டல தாழ் நில மழைக்காடுகள் உள்ளன.

மேற்கோள்கள்
-----------

1. ↑  Dando, T. (2021). "*Haeromys minahassae*". *IUCN Red List of Threatened Species* **2021**: e.T9631A22449576. doi:10.2305/IUCN.UK.2021-3.RLTS.T9631A22449576.en.. பார்த்த நாள்: 16 November 2021.

*
**தாபி தர்ம ராவ் நாயுடு** ( *Thapi Dharma Rao Naidu* ) ஒரு தெலுங்கு எழுத்தாளரும், பத்திரிகையாளரும், பகுத்தறிவுவாதியும் மற்றும் சமூகச் சீர்திருத்தவாதியும் ஆவார். தெலுங்கு இதழியலில் பேச்சுவழக்கு மொழியின் முன்னோடியாகவும், தெலுங்கு உரைநடை எழுத்தாளர்களின் தலைவராகவும் இவர் கருதப்படுகிறார். 1971 ஆம் ஆண்டில் இந்தியாவின் தேசிய கடிதங்கள் அகாதமியால் சாகித்ய அகாடமி விருது இவருக்கு வழங்கப்பட்டது. இந்தியாவில், குறிப்பாக தென்னிந்தியாவில் சமூக அறிவியல் துறையில் பல புத்தகங்களை எழுதியுள்ளார். விதி விலாசம் போன்ற இவரது இலக்கியப் படைப்புகள் இந்திய இலக்கிய வரலாற்றில் இடம் பெற்றுள்ளன. மாலா பிள்ளா (1938) *ரைத்து பிட்டா* (1939) *துரோகி* (1948) *ரோஜுலு மாராய்* (1955) போன்ற படங்களுக்கு உரையாடல்களையும் பாடல்களையும் எழுதினார்.

கவுரவங்கள்
----------

* ஆந்திர சாகித்ய அகாதமி இவருக்கு 'விசிஷ்டா சப்யாத்வம்' என்ற விருது வழங்கி கௌரவித்தது.
* தெலுங்கு மொழிக்கு இவர் ஆற்றிய சேவைக்காக சிருங்கேரி சாரதா மடத்தின் தலைமை மடாதிபதி இவருக்கு 'ஆந்திர விசாரதா' என்ற பட்டத்தை வழங்கி கௌரவித்தார்.
* சிறீ வெங்கடேசுவரா பல்கலைக்கழகத்தின் ஆட்சிமன்றக் குழு உறுப்பினராக இருந்தார்.

குடும்பம்.
----------

தப்பி தர்ம ராவ் நாயுடுவுக்கு இரண்டு மகள்கள் மற்றும் மூன்று மகன்கள் இருந்தனர்.

மேற்கோள்கள்
-----------


1. ↑  "Thapi Dharma Rao, a doyen of colloquial language in journalism" (in en-IN). *The Hindu*. 2016-10-17. .
2. ↑  "Sahitya Akademi Awards in Telugu language (1955-2007)". *Sahitya Akademi*. Archived from the original on 13 August 2010. பார்க்கப்பட்ட நாள் 2023-06-13.
**கைக்கிளை** என்பது தொல்காப்பியர் காட்டும் ஏழு திணைகளில் ஒன்று. தலைவன் தலைவிக்கு இடையே உள்ள ஒழுக்கம் 'கை' எனப்படும். இந்த ஒழுக்கம் இருவர் மனத்திலும் ஒத்திராமல் கிளைத்துப் பிளவுபட்டு இருக்குமானால் அது கைக்கிளை. (கையில் கிளை - என்று ஏழாம் வேற்றுமைத் தொகையாய் வருவதால் இரு சொற்களுக்கும் இடையே ஒற்று மிக்கது) 

கை என்னும் சொல் தமிழில் ஒழுக்கத்தைக் குறிக்கும். பதினெண் கீழ்க் கணக்கு நூல்களில் ஒன்றான 'கைந்நிலை' என்னும் நூல் ஐந்தொழுக்கப் பண்பாட்டைப் பற்றிக் கூறுகிறது. ஒழுக்கத்தில் நிற்பது என்னும் பொருளைத் தரும் தொடர் இது

கைக்கிளை ஒழுக்கம் சிறுபான்மையோர் ஒழுக்கம் என்று தொல்காப்பியத்துக்கு உரை எழுதும் இளம்பூரணர் குறிப்பிடுகிறார். 

'கைகோள்' என்பது ஒழுக்கத்தைக் கைக்கொள்ளல் என்னும் பொருளைத் தருவதால் இலக்கண நெறியில் இது இரண்டாம் வேற்றுமைத் தொகை. இரண்டாம் வேற்றுமைத் தொடரில் அஃறிணைச் சொல் முன்னிற்குமானால் இடையில் ஒற்று மிகுவதில்லை. எனவே இது கைகோள் என நின்றது. கைகோளைக் களவு, கற்பு என இரு வகையாகப் பகுத்துப் பார்ப்பது தமிழ்நெறி.

தொல்காப்பியர் விளக்கம்
----------------------

ஐந்திணை ஒழுக்கத்தைத் தொல்காப்பியர் "அப்பொடு புணர்ந்த ஐந்திணை" என்று குறிப்பிடுகிறார்.
எனவே கைக்கிளையும், பெருந்திணையும் அன்பொடு புணராதவை எனத் தெளிவாகிறது. தொல்காப்பியர் தம்முடைய நூற்பாவின் வழி,

***"காமம் சாலா இளமை யோள்வயின்***

***ஏமம் சாலா இடும்பை எய்தி***

***நன்மையும் தீமையும் என்றுஇரு திறத்தான்***

***தன்னொடும் அவெளாடும் தருக்கிய புணர்த்துச்***

***சொல்எதிர் பெறாஅன் சொல்லி இன்புறல்***

***புல்லித் தோன்றும் கைக்கிளைக் குறிப்பே"***

(தொல்காப்பியம்- பொருளதிகாரம்- அகத்திணையியல் -நூற்பா -53

### கைக்கிளை நிகழ்வு

| கைக்கிளை  | பெருந்திணை  |
| --- | --- |
| காமத்திற்கு பொருத்தமற்ற இளையவளிடத்தில் காதல் கொண்டு அதன் வழி தலைவன் துன்பம் கொள்கிறான் | தான் விரும்பும் தலைவியை மணக்க இயலாத நிலை ஏற்படும்போது தலைவன் மடல் ஏறுகிறான். |
| நன்மை - புகழ்தல், தீமை- -பழித்தல் என்ற இருவழியிலும் தலைவியைப் பற்றி தலைவன் பேசுதல் | இளமை நீங்கிய நிலையில் கொள்ளும் காதல் |
| தனக்கும் அவளுக்கும் ஒத்த குணங்களைச் சேர்த்துச் சொல்வான். 

  | தலைவன் பிரிந்திருக்கும் காலத்தில் வருந்தியிருக்கும் தலைவியைத் தோழி தேற்றுவாள். |
| அவளோ பிறரோ கேட்காதபடி அவன் பேசுவதால் அவன் சொல்லிற்கு மறுமொழி சொல்லாது தானே சொல்லி இன்புறுவான். | காமம் மிகுந்துவிடுதலால் செய்யும் முறை கடந்த செயல்களைக் குறிப்பது. |

யாப்பருங்கலம் விருத்தி
----------------------

இந்த உரையில் கைக்கிளை பெருந்திணை இரண்டும் தெளிவாக விளக்கப்பட்டுள்ளன.   

காதலன் காதலி இருவருக்கும் இடையே உடலுறவு இல்லாமையால் இது ஒருவரிடம் மட்டும் தோன்றும் காம உணர்வாகிய **கைக்கிளை**.

இவற்றையும் காண்க
----------------

* சிற்றிலக்கிய வகை

வெளி இணைப்புகள்
---------------

Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**தொல்காப்பியம்**

அடிக்குறிப்பு
-------------

1. ↑  தொல்காப்பியம் பொருளதிகாரம் 1
2. ↑  "பொருள் அதிகாரம், இளம்பூரணர் உரை". *தொல்காப்பியம்*. சாரதா பதிப்பகம். 2010. பக். 404.
3. ↑  களவியல் 1
4. ↑  நூற்பா 55
5. ↑
6. ↑  நூற்பா 56
7. ↑  கைக்கிளை தானே காணுங்காலைக்  
கூட்டம் இல் கிளவிக் கைக்கிளை அகப்புறம்.  
மேற்கோள் நூற்பா
**ஆவு மரம்** (*Holoptelea integrifolia*) தாவரவியல் பெயர்: ஹலோப்டேலியா இன்டெக்ரிபோலியா, உல்மேசி தாவரக் குடும்பத்தை சேர்ந்த இது நாடெங்கும் ஆண்டிற்கு 800 மில்லி அளவிற்கு மேல் மழையுடைய பகுதிகளில் காணப்படுகிறது. மகாராட்டிராவில் பருவ மழைக் காடுகளிலும், உத்திரப்பிரதேசத்தில் இலையுதிர்க் காடுகளிலும் அதிகமாக உள்ளன. வெப்ப மண்டல மரம். ஆயா, ஆமிலி, தம்பச்சி என்ற வேறு பெயா்களிலும் தமிழ்நாட்டில் அழைக்கப்படுகிறது.

விவரிப்புகள்
------------

இந்திய எல்ம் எனப்படும் இந்த ஆவு மரம் 20மீ முதல் 25 மீ உயரம் வரை வளரும் இலையுதிர்வக மரமாகும்; அரிதாக, 30 மீ உயரமும் இது வளரலாம். அகன்ற முடு போன்ற கவிப்புடைய இம்மரம் மூன்றில் ஒரு பங்கு உயரத்திற்கு மேல் கிளைகள் மேல் நோக்கி பிரிந்து வளர்ந்திடும் அடர்ந்த தழையமைப்புடையது. மரப்பட்டை சாம்பல் நிறத்தில் இருக்கும். இதன் முதிர் மரங்களில் தக்கை போன்ற உரியும்செதில்கள் இருக்கும். இலைகள் ஒன்றுவிட்டொன்றாக மாற்றொழுங்கமைவில், நீள்வட்ட முட்டை வடிவத்தில் 8.0 முதல் 13.0 செ.மீட்டர் நீளமும்,3.0 முதல் 6.0 செ.மீட்டர் அகலமும் கொண்டிருக்கும். முழு இலை விளிம்பும் சீராகவோ அல்லது அரம்பப் பல் வடிவத்திலோ அமையும். காம்புப்பகுதியின் இலையடி வட்டமாக அல்லது இதய வடிவத்தில் நுனியில் நீண்ட கூரிய முனையுடனும் இருக்கும். இலைக் காம்பு இலான்சு வடிவில் இருக்கும். காம்பின் நீளம் 1.25 செ.மீட்டருக்கும் சற்றுக் குறைவானது. இலையின் மேற்புறம் பளபளப்பாகவும் கீழ்ப்புறம் நரம்புகள் பளிச்செனத் தெரியும். நசுக்கிய இலை அருவெருப்பு தரும் மணம் கொண்டிருக்கும்.

இலைச் சந்துகளில் பச்சை நிறத்தில் மலர்கள் கொத்துக்களாக காணப்படும். மலர்கள் சின்னஞ்சிறியன; மலர்களின் நிறம் பசுமஞ்சள் முதல் பழுப்பு நிறமாக இலை உதிர்ந்த வடுக்களில் கொத்தாகவோ மஞ்சரியாகவோ அமையும். பூமடல்கள் வெல்வெட் பளபளப்புடன் நான்காக அமையும். இதன் வட்டவடிவ வெடியா சிறகு கனி 2.5 செமீ விட்டத்துடன் தட்டையான விதையில் இணைந்த சிறகுப் படலமாக அமையும். விதையைச் சுற்றிச் சிறகு போன்ற அமைப்பு இருப்பதால், காற்றூடாக இதனால் நெடுந்தொலைவு வரை பரவமுடியும்.

வளர்ப்பும் பயன்பாடுகளும்
------------------------

ஆவுமரம் மலிவான இருக்கைகள் செய்யவும் ஊரகப் பகுடிகளில் விறகாகவும் பயன்படுகிறது. இது வெப்ப ஏற்புதிறமும் வறட்சி தாங்குதிறமும் மீளுயிர்ப்புதிறமும் கொண்டிருப்பதால் சுற்றுச்சூழல் காப்புக் காடாகப் பயன்படுகிறது. இதன் பூக்களும் இலைகளும் பட்டையும் பல நோய்களுக்கு மருந்தாகப் பயன்படுகின்றன.

காட்சி மேடை
-----------

* 18 ஆம் நூற்றாண்டு சோழ மண்டலக் கடற்கரைத் தாவரங்கள். இந்தியா18 ஆம் நூற்றாண்டு சோழ மண்டலக் கடற்கரைத் தாவரங்கள். இந்தியா
* ஆவுமர இலை,  அகோலா,  இந்தியா ஆவுமர இலை, அகோலா, இந்தியா
* இலையுதிர் காலத்தில் முதிர்ந்த இந்திய எல்ம் மரம் இலையுதிர் காலத்தில் முதிர்ந்த இந்திய எல்ம் மரம்
* மரவுரி(மரப்பட்டை)மரவுரி(மரப்பட்டை)
* பூபூ
* செம்பழம்செம்பழம்
* பழம்பழம்

மேற்கோள்கள்
-----------

1. ↑
2. ↑

உசாத்துணை
---------

Mani P.S & Kamala Nagarajan (1994). Valamtharum marangal - Part - 1, 2nd Ed.Chennai, New century book house pvt ltd.
**பொதுவான கடல்சார் ஒப்பந்தம் 1820** (General Maritime Treaty of 1820) அரபு நாடுகளுக்கும் இங்கிலாந்து நாட்டிற்கும் இடையே 1820 ஆம் ஆண்டு ஜனவரி மாதம் பாரசீக வளைகுடாவை பகிர்ந்துகொள்வதில் ஓர் ஒப்பந்தம் ஏற்பட்டது.அது கடல்சார் ஒப்பந்தம் 1820 என அழைக்கப்படுகிறது. அபுதாபி , ஷார்ஜா , அஜ்மன் மற்றும் உம்- அல்- குவைன் ஆகிய நாடுகளுக்கும் இங்கிலாந்து நாட்டிற்கும் இடையே இந்த ஒப்பந்தம் ஏற்பட்டது.ரஸ் அல் கைமா நகரில் இங்கிலாந்து நாட்டின் பிரதிநிதி சர் வில்லியம் கிராண்ட்- கெய்ர் ஆதரவுடன் இவ்வொப்பந்தம் ஏற்பட்டது. 1820 ஆம் ஆண்டு பிப்ரவரி மாதம் பஹ்ரைன் நாடு தன்னையும் இந்த ஒப்பந்தத்தில் இணைத்துக்கொண்டது.

பிரித்தானிய படை 800 சிப்பாய்கள் மற்றும் பீரங்கிகளைக் கொண்டு ராஸ் அல் கைமா நகரத்தை வெடிக்கச் செய்தது. பஹ்ரைனில் தஞ்சம் புகுந்த பத்து கப்பல்களும் அழிக்கப்பட்டன. இந்த நடவடிக்கையின் போது ராயல் கடற்படைக்கு எந்த சேதமும் ஏற்படவில்லை.

சிறப்புகள்
----------

பாரசீக வளைகுடாவில்

* கடற்கொள்ளையை தடுத்தல்.
* அடிமைத்தனத்தையும் அடிமை வியாபாரத்தையும் ஒழித்தல்.
* பயன்படுத்தக்கூடிய அனைத்து கப்பல்களையும் இங்கிலாந்து படைகளிடம் பதிவு செய்தல்.
* பாரசீக வளைகுடா பகுதியில் போட்டியிடும் ரஷ்ய அரசு மற்றும் பிரான்ஸ் போன்ற ஐரோப்பிய சக்திகளைத் தவிர்த்தல்.
* இங்கிலாந்து நாட்டின் கட்டுப்பாட்டில் இருந்த இந்தியா போன்ற நாடுகளுக்கும் இங்கிலாந்து நாட்டிற்கும் இடையே நேரடி தொடர்பை ஏற்படுத்துதல் என்ற இங்கிலாந்தின் போர்சார்ந்த கொள்கையில் இந்த உடன்பாடு இருந்தது.
* கஜார் ஈரான் , ஒட்டோமான் பேரரசு( இன்றைய துருக்கி ) மற்றும் இரண்டாம் சவுதி அரசு( நெஜ் குடியரசு ) ஆகிய நாடுகளின் சுதந்திரத்தை காப்பாற்றுவோம் எனக்கூறி இங்கிலாந்து பாரசீக வளைகுடா நாடுகளை சமாதானப்படுத்த முயன்றது.

சான்றுகள்
---------

1. ↑  Lorimer, John (1915). *Gazetteer of the Persian Gulf*. British Government, Bombay. பக். 669.
2. ↑  *United service magazine* Part 1, pp. 711–15.
**மேலக்கடையநல்லூர் கருங்குளத்து அய்யன் சாஸ்தா கோயில்** தமிழ்நாட்டில் திருநெல்வேலி மாவட்டம், மேலக்கடையநல்லூர் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அய்யனார், பூரண புஷ்கலை சன்னதிகளும், மாடசாமி, மாடத்தி, சப்பாணி மாடன், ஸ்ரீ புணை மாலை சூடும் பெருமாள்,பேச்சியம்மாள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது. பங்குனி மாதம் கொடை விழா திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**மகதி** அல்லது **மஹதி** என்ற தலைப்பில் உள்ள கட்டுரைகள்:

* மகதி, ஊர்.
* மகதி, இராகம்.
* மஹதி, பாடகி.


|  |  |
| --- | --- |
| Disambiguation icon |  இது ஒரே தலைப்பில் அமையும் கட்டுரைகளைப் பட்டியலிடும் பக்கவழி நெறிப்படுத்துதல் பக்கமாகும்.  ஏதேனும் ஓர் உள்ளிணைப்பு உங்களை இங்கு இட்டு வந்திருந்தால், அவ்விணைப்பைக் குறித்த பக்கத்தை நேரடியாகச் சுட்டுமாறு மாற்றியமைக்கலாம். |

சொற்பிறப்பியல்
--------------

*மக்தி* என்ற சொல் *hdy* ( ه-د-ي அரபு மூலத்திலிருந்து பெறப்பட்டது ), பொதுவாக "தெய்வீக வழிகாட்டுதல்" என்று பொருள்படும்.  குர்ஆனில் பல இடங்களிலும் பல்வேறு சூழல்களிலும் வேர் வந்தாலும், *மக்தி* என்ற வார்த்தை புத்தகத்தில் வரவே இல்லை.  தொடர்புடைய வினைச்சொல் *காடா*, அதாவது வழிகாட்டுதல். இருப்பினும், *மக்தியை* செயலில் உள்ள குரலில் படிக்கலாம், இதில் வழிகாட்டுபவர் என்று அர்த்தம், அதே போல் செயலற்ற குரல், வழிகாட்டப்பட்டவர் என்று பொருள்.  கோட்பாட்டு அர்த்தத்தில், மக்தி என்பது பெரும்பாலான இஸ்லாமியப் பிரிவுகளில் இறுதிக் காலகட்ட மீட்பரின் தலைப்பு.

1. ↑  Madelung 1986, ப. 1231.
2. ↑  Arjomand 2007, ப. 134–136.
3. ↑  Cook 2002a, ப. 138–139.
வஜ்ரபைரவரை சித்தரிக்கும் *தங்கா*, சுமார் 1740
 1938 இல் திபெத்தில் உள்ள ஜியான்சேயில் ஒரு சிறப்பு சுவரில் ஒரு பெரிய *தங்கா* தொங்கவிடப்பட்டது
**தங்கா** ( Thangka ) என்பது திபெத்திய பௌத்த ஓவியமாகும். இது பட்டுத் துணிகளில் ஊசியினால் அலங்கார வேலைப்பாடாக உருவாக்கப்படுகிறது. இதில் பொதுவாக ஒரு பௌத்த தெய்வம், காட்சி அல்லது மண்டலங்கள் இடம் பெறுகின்றன. தங்காக்கள் பாரம்பரியமாக கட்டமைக்கப்படாமல் வைக்கப்பட்டிருக்கும். காட்சிக்கு வைக்காதபோது சுருட்டி வைக்கப்பட்டு, சீன சுருள் ஓவியங்களின் பாணியில் ஓரளவு ஒரு ஜவுளி பின்னணியில் பொருத்தப்பட்டு, முன்புறத்தில் மேலும் பட்டு மறைப்புடன் வைக்கப்படுகின்றன. எனவே உருவாக்கப்பட்ட தங்காக்கள் நீண்ட காலம் நிலைத்திருக்கும்.. ஆனால் அவற்றின் மென்மையான தன்மை காரணமாக, அவை வறண்ட இடங்களில் வைக்கப்பட வேண்டும். அங்கு ஈரப்பதம் பட்டுவின் தரத்தை பாதிக்காது. பெரும்பாலான தங்காக்கள் ஒப்பீட்டளவில் சிறியவை. ஆனால் சில மிகப் பெரியவை. ஒவ்வொரு பரிமாணத்திலும் பல மீட்டர்கள்-இவை மத விழாக்களின் ஒரு பகுதியாக, பொதுவாக ஒரு மடாலய சுவரில் மிகக் குறுகிய காலத்திற்கு காட்சிப்படுத்த வடிவமைக்கப்பட்டுள்ளன. பெரும்பாலான தங்காக்கள் துறவில் ஈடுபடும் மாணவர்களின் தனிப்பட்ட தியானம் அல்லது அறிவுறுத்தலுக்காக வடிவமைக்கப்பட்டன. 

புத்தர், பல்வேறு செல்வாக்குமிக்க லாமாக்கள் மற்றும் பிற தெய்வங்கள் மற்றும் போதிசத்துவர்களின் வாழ்க்கையை சித்தரிக்கும் முக்கியமான கற்பித்தல் கருவிகளாக தங்கா செயல்படுகிறது. ஒரு பொருள் வாழ்க்கை சக்கரம் (பாவசக்கரம்), இது அபிதர்ம போதனைகளின் காட்சி பிரதிநிதித்துவமாகும் (அறிவொளியின் கலை). இன்று, வர்ணம் பூசப்பட்ட தங்காவின் சுவரொட்டி அளவில் அச்சிடப்பட்ட மறுஉருவாக்கங்கள் பொதுவாக பக்தி மற்றும் அலங்கார நோக்கங்களுக்காக பயன்படுத்தப்படுகின்றன.

வரலாறு
------

திபெத்திய பௌத்த ஓவியம், ஆரம்பகால பௌத்த ஓவியங்களின் பரவலான மரபுகளிலிருந்து உருவாக்கப்பட்டது. அவை இப்போது இந்தியாவில் உள்ள அஜந்தா குகைகள் மற்றும் சீனாவின் மொகாவோ குகைகள் போன்ற சில இடங்களில் மட்டுமே எஞ்சியிருக்கின்றன. அவை மிகவும் விரிவான சுவர் ஓவியங்களைக் கொண்டுள்ளன. மேலும் அவை பழமையின் களஞ்சியமாக இருந்தன. துணியில் எஞ்சியிருக்கும் திபெத்திய ஓவியங்கள். திபெத்திய பௌத்த சுவர் ஓவியங்களின் பாரம்பரியத்துடன் தங்கா வடிவம் உருவாக்கப்பட்டது. அவை பெரும்பாலும் மடாலயங்களில் உள்ளன.

  

ஏற்கனவே குறிப்பிட்டுள்ள மங்கோலியா, லடாக், சிக்கிம் மற்றும் அருணாச்சலப் பிரதேசத்தில் உள்ள இமயமலை இந்தியாவின் சில பகுதிகள், தர்மசாலா மற்றும் ஹிமாச்சலப் பிரதேசத்தில் உள்ள லாஹவுல் மற்றும் ஸ்பிதி மாவட்டங்கள் உட்பட திபெத்திய புத்த மதம் செழித்தோங்கிய அனைத்து பகுதிகளிலும் தங்காக்கள் வரையப்பட்டுள்ளன. இது ரஷ்யாவின் சில பகுதிகளிலும் ( கல்மிகியா, புரியாட்டியா மற்றும் துவா ) மற்றும் வடகிழக்கு சீனாவிலும் நடைமுறையில் உள்ளது .

பௌத்த சுருள் ஓவியங்களின் பிற மரபுகள் பொதுவாக தங்கா என்ற வார்த்தையால் குறிப்பிடப்படுவதில்லை, இருப்பினும் அவைகளுக்குள் பல ஒற்றுமைகள் மற்றும் அதே தோற்றத்தில் இருந்து வந்தவை. இதற்கு சப்பானிய ஓவியம் ஒரு உதாரணம். இங்கு பல ஆரம்பகால எடுத்துக்காட்டுகள் நாரா காலகட்டம் (710-794) மற்றும் ஹையன் காலங்களிலிருந்து (794 முதல் 1185 வரை) உள்ளன. இவற்றில் பெரும்பாலானவை சப்பானின் தேசிய பொக்கிசங்களாக உள்ளன.

கேலரி
-----
**உடுவில் பிரதேச செயலாளர் பிரிவு** அல்லது **வலிகாமம் தெற்கு பிரதேச செயலாளர் பிரிவு** (*Valikamam South Divisional Secretariat*) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வலிகாமம் பிரிவில் அமைந்துள்ளது. இப் பிரிவு துணை நிர்வாக அலகுகளாக 30 கிராம அலுவலர் பிரிவுகளைக் கொண்டுள்ளது. உடுவில், சுன்னாகம், சங்குவேலி, கந்தரோடை, ஏழாலை, புன்னாலைக்கட்டுவன், குப்பிளான், ஈவினை, இணுவில், தாவடி ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. நாற்புறமும் நிலத்தால் சூழப்பட்ட இப் பிரிவின் வடக்கில் தெல்லிப்பழை பிரதேச செயலாளர் பிரிவும், மேற்கில் சண்டிலிப்பாய் பிரதேச செயலாளர் பிரிவும், தெற்கில் நல்லூர் பிரதேச செயலாளர் பிரிவும், கிழக்கில் கோப்பாய் பிரதேச செயலாளர் பிரிவும் அமைத்துள்ளன.

இப்பிரிவு 30 சதுர கிலோமீட்டர் பரப்பளவைக் கொண்டது ஆகும்.

முகவரி
------

வலிகாமம் தெற்கு பிரதேச செயலகம்,
உடுவில் கிழக்கு,
சுன்னாகம்,
இலங்கை

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

| * பா
* உ
* தொ
யாழ்ப்பாண மாவட்டப் பிரதேச செயலாளர் பிரிவுகள் |
| --- |
| 
* நெடுந்தீவு
* ஊர்காவற்றுறை
* வேலணை
* யாழ்ப்பாணம்
* காரைநகர்
* நல்லூர்
* தென்மராட்சி
* வடமராட்சி கிழக்கு
* வடமராட்சி வடக்கு
* வடமராட்சி தெற்கு-மேற்கு
* கோப்பாய்
* தெல்லிப்பழை
* உடுவில்
* சண்டிலிப்பாய்
* சங்கானை

 |
**12-மணி நேர ஒட்டம்** *(A 12-hour run)* என்பது மாரத்தான் ஓட்டப்பந்தய தொலைவுக்கும் அதிகமான தொலைவைக் கடந்து ஓடும் ஓட்டமாகும். இப்போட்டியில் 12 மணி நேரத்திற்கு ஓட்டக்காரர்களால் எவ்வளவு தூரம் ஓடமுடியுமோ அவ்வளவு தூரம் ஒட முயற்சிக்கிறார்கள். குறிப்பாக இப்பந்தயம் 1 முதல் 2 மைல் நீளமுள்ள (1.6 கிலோமீட்டர் முதல் 3.2 கிலோமீட்டர்) வளையத் தடங்களில் நடத்தப்படுகிறது. சில சமயங்களில் 400 மீட்டர் (0.25 மைல்) நீளமுள்ள ஓடுகளத்திலும் இப்போட்டியை நடத்துகிறார்கள். சில போட்டிகள் சாலைகளிலும் நகரப்பூங்காக்களின் நடைபாதைகளிலும் நடத்தப்படுகின்றன. முன்னணி ஓட்டக்காரர்கள் பெரும்பாலும் 60 மைல் தொலைவை (97 கிலோமீட்டர்) அல்லது அதற்கும் அதிகமான தொலைவை ஓடி முடிக்கிறார்கள். சில நிபந்தனைகளுக்கு உட்பட்டு 100 மைல் (160 கிலோமீட்டர்) தொலைவு மாரத்தான் ஓடுவது மிகச் சிறப்பாகக் கருதப்படுகிறது. சில பங்கேற்பாளர்களுக்கு உதவுவதற்காக குழுவும் இருப்பதுண்டு. மற்றவர்கள் தேவையான கருவிகளுடன் தொடக்கப் புள்ளிக்கு அருகில் முகாமை அமைத்து ஒவ்வொரு வளையத்தை ஓடி முடிக்கும்போதும் ஓட்டக்காரர்களின் நல்ல முன்னேற்றத்திற்கு உதவிபுரிகின்றனர்.

சாதனைகள்
--------

*12 மணி நேர ஒட்டத்தில் உலக சாதனைகள்*|  | பெண்கள் | ஆண்கள் |
| --- | --- | --- |
| ஓட்டக்காரர் | தொலைவு (மீ) | இடம் | ஓட்டக்காரர் | தொலைவு (மீ) | இடம் |
| சாலை | ஆன் திராசன் அமெரிக்கா | 144,840 | நியூயார்க்கு (குயின்சு), ஐக்கிய அமெரிக்கா4 மே 1991 | யியானிசு கௌரோசுகிரீசு | 162,543 | நியூயார்க்கு, ஐக்கிய அமெரிக்கா7 நவம்பர் 1984 |
| Track | கேமிலி எரான்அமெரிக்கா | 149,130 | போனிக்சு அரிசோனா, அமெரிக்கா9/10 திசம்பர் 2017 | சாச்சே பிட்டர் அமெரிக்கா | 163,785 | போனிக்சு அரிசோனா, அமெரிக்கா14 திசம்பர் 2013 |

மேற்கோள்கள்
-----------

1. ↑  If the loop is less than 1 km, run direction changes every 2-4 (sometimes 6) hours.
2. ↑  "201608 WBP WABP overall.pdf" (PDF). Archived from the original (PDF) on 2017-06-23. பார்க்கப்பட்ட நாள் 2018-10-29.
**மாலாஸ்ரீ** (*Malashri*) என்று அழைக்கப்படும் ஸ்ரீதுர்கா ஆகஸ்ட் 10, 1973இல் பிறந்த ஒரு இந்திய திரைப்பட நடிகை ஆவார். இவர், ஆந்திரத் திரைப்படத்துறை மற்றும் தமிழகத் திரைப்படத்துறை , கூடுதலாக கன்னடத் திரையுலகில் பணியாற்றியவர். இவர் ஒரு இந்திய குடும்பப்பெண் கதாபாத்திரத்தில் நடித்துப் புகழ் பெற்றவர். ஊடகங்களில் அவர் பிரபலமாக *கனசினா ராணி* (*ட்ரீம் கேர்ள்*) என்று அழைக்கப்பட்டார். 1980 மற்றும் 1990 களில் அவர் முன்னணி நடிகையாக இருந்தவர். அவர் கர்நாடகாவின் *லேடி சூப்பர் ஸ்டார்* என்றும் அழைக்கப்படுகிறார்.

மாலாஸ்ரீ, ஒரு குழந்தை நட்சத்திரமாகத் தனது வாழ்க்கையைத் தொடங்கி, தமிழ் மற்றும் தெலுங்கு மொழியில் 34 திரைப்படங்களில் நடித்துள்ளார். கன்னடத் திரைப்படமான *நஞ்ஜுண்டி கல்யாண* (1989) திரைப்படத்தில் முன்னணி கதாபாத்திரத்தில் அறிமுகமானார். இத் திரைப்படம், கன்னட சினிமாவில் முதல் நடிகைகளில் ஒருவராக அவரை உயர்த்தியது. அவரது திரைப்படங்கள் வாயிலாக கன்னடப் படவுலகில் ஒரு முன்னணி நடிகையாக தன்னை நிலைநிறுத்திக் கொண்டார். "கஜபதி கர்வபங்கா" (1989), *போலீசினா ஹேந்தி* (1990), *கிட்டூரினா ஹூலி* (1990), ராணி மகாராணி (1990), *ஹ்ருதய ஹெடித்து* (1991) போன்ற படங்கள் குறிப்பிடத்தக்கவை ஆகும். *ஹ்ருதய ஹெடித்து* படத்திற்காக அவருக்கு சிறந்த நடிகைக்கான பிலிம்பேர் விருது கிடைத்தது. மேலும்,அவர் நடித்த கங்கா (2015) படத்திற்காக, சிறந்த நடிகைக்கான கர்நாடக மாநில திரைப்பட விருதைப் பெற்றார்.

தொழில்
------

மாலாஸ்ரீ தனது தாயின் திரைப்படங்களின் இயக்குனர்களால் கவரப்பட்ட பின்னர் குழந்தை நட்சத்திரமாக தனது வாழ்க்கையைத் தொடங்கினார். அவர் ஒரு குழந்தை நடிகராக 34 திரைப்படங்களில் தோன்றினார், அதில் அவர் 26 திரைப்படங்களில் ஒரு சிறுவனின் வேடத்தில் நடித்திருந்தார்.*மஜா டாக்கீஸ்" என்கிற ஒரு நிகழ்ச்சியில், தான் ஒரு குழந்தையாக இருந்தபோது, நடிகர் அமிதாபச்சனின் ரசிகராக இருந்ததாகவும், மற்றும் அவரை போலவே உடுத்தி, சிறுவனைப் போல இருந்ததால், இயக்குனர்கள் தங்கள் படங்களில் நடிக்க வைத்ததாகக் கூறியுள்ளார். இவற்றில் 1979இல் வெளியான தமிழ்த் திரைப்படங்களான* இமயம் *மற்றும்* நீல மலர்கள் *ஆகியவை அடங்கும்.*

மேற்கோள்கள்
-----------

1. ↑  "The name is star, super star". The Times of India. 11 November 2008.
2. ↑  கர்நாடகா மாநில திரைப்பட விருதுகள், 2015: முழு பட்டியல்
3. ↑  "I played a boy in 26 films: Malashri". The Times of India. 29 March 2013 இம் மூலத்தில் இருந்து 29 அக்டோபர் 2013 அன்று. பரணிடப்பட்டது.. .

வெளி இணைப்புகள்
---------------

* ஐ.எம்.டி.பி இணையத்தளத்தில் மாலாஸ்ரீ
* Malashri Filmography
**மஞ்சு ராணி** (பிறப்பு: 26 அக்டோபர் 1999) இந்தியாவின் அரியானா மாநிலத்தை சேர்ந்த ஓர் குத்துச்சண்டை வீராங்கனை ஆவார். இவர் 2019 உலக மகளிர் உலக குத்துச்சண்டை சாம்பியன் போட்டிகளில் வெள்ளிப் பதக்கம் வென்றார். 2019 ஆம் ஆண்டு பல்கேரியாவில் நடைபெற்ற குத்துச்சண்டை போட்டிகளில் வெள்ளிப் பதக்கத்தையும், 2017 ஆம் ஆண்டு தாய்லாந்து மற்றும் இந்திய ஓபன் குத்துச்சண்டை போட்டிகளில் வெண்கலப் பதக்கங்களையும் வென்றார்.

பின்னணி
-------

அரியானா மாநிலம் ரோத்தக் மாவட்டத்தில் உள்ள ரிதல் போகட் கிராமத்தைச் சேர்ந்தவர் ராணி. எல்லைப் பாதுகாப்புப் படை அதிகாரியாக இருந்த இவரது தந்தை 2010 இல் புற்றுநோயால் இறந்தார். ராணி ஆரம்பத்தில் கபடி விளையாடத் தொடங்கினார், ஆனால் இவரது பயிற்சியாளர் குத்துச்சண்டைக்கு மாறுமாறு அறிவுறுத்தினார். 2012 லண்டன் கோடைகால ஒலிம்பிக்கில் இந்திய குத்துச்சண்டை வீராங்கனை மேரி கோம் வெண்கலம் வென்ற ஆட்டத்தால் ஈர்க்கப்பட்டு, ராணி குத்துச்சண்டைக்கு மாறினார்.

விளையாட்டு
----------

ராணி 2017 ஆம் ஆண்டு தாய்லாந்து மற்றும் இந்திய ஓபன் குத்துச்சண்டை போட்டிகளில் வெண்கலப் பதக்கங்களையும் வென்றார். இவர் 2019 ஆம் ஆண்டு பல்கேரியாவில் நடைபெற்ற ஸ்ட்ராண்ட்ஜா நினைவு குத்துச்சண்டை போட்டியில் 48 கிலோ எடைப்பிரிவில் பிலிப்பைன்ஸின் சோசி கபுகோவுக்கு எதிராக இறுதிப் போட்டியில் தோல்வியுற்று வெள்ளிப் பதக்கம் வென்றார். மேலும் இவர் 2019 உலக மகளிர் உலக குத்துச்சண்டை சாம்பியன் போட்டியில் இலகு ரக எடைப்பிரிவில் (லைட் ப்ளைவெயிட்) இறுதிப் போட்டியில் இரசியாவின் எகடெரினா பால்ட்சேவாவிடம் தோல்வியுற்று வெள்ளிப் பதக்கத்தை வென்றார்.

2019 ஆம் ஆண்டில், ராணி விளையாட்டு மேலாண்மை நிறுவனமான இன்பினிட்டி ஆப்டிமல் சொல்யூசன்ஸ் என்ற நிறுவனத்துடன் கையெழுத்திட்டார். இந்த நிறுவனமானது இவரது ஒப்புதல்கள் மற்றும் வணிக நலன்களைக் கையாளும். நவம்பர் 2020 இல், ஒப்பந்தத்தை நிறைவேற்றாததற்காக அதே நிறுவனத்துடன் ஒப்பந்தத்தை முடித்துக்கொள்வதாக ராணி அறிவித்தார்.

மேற்கோள்கள்
-----------

1. 1 2  PTI. "Manju Rani settles for silver at Women's World Boxing Championships". *Sportsar*. .
2. ↑  "Manju Rani". *BBC News*. .
3. ↑  Noronha, Karen (17 October 2019). "'Will do everything to change colour to gold,' says World boxing Champion silver medalist Manju Rani" (in en). *DNA India*. .
4. ↑  Kulkarni, Abhijeet (20 February 2019). "Silver medal on debut: How boxer Manju Rani punched her way to the podium at Strandja Memorial". *Scroll.in*. .
5. ↑  PTI (13 October 2019). "Manju Rani ends phenomenal world run with silver". .
6. ↑  "2019 World Championships results" (PDF). Archived from the original (PDF) on 13 October 2019. பார்க்கப்பட்ட நாள் 13 October 2019.
7. ↑  "Women's World Boxing Championships: Manju Rani bags silver after losing 48kg final". *India Today* (in ஆங்கிலம்). 13 October 2019. பார்க்கப்பட்ட நாள் 14 October 2019.
8. ↑  PTI (15 November 2019). "Five world-medallist boxers sign up with IOS" (in en). *Deccan Herald*. .
9. ↑  "World No. 2 boxer Manju Rani alleges non-fulfillment of sponsorship deal" (in en). *The Times of India*. 29 November 2020. .
**பெருந்தச்சன்** (ஆங்கில மொழி: *Perumthachan*) 1991 ஆம் ஆண்டு மலையாளம் மொழியில் வெளியான ஒரு திரைப்படம் ஆகும். இப்படத்தின் கதையை எழுதியவர் எம். டி. வாசுதேவன் நாயர் மற்றும் இயக்கம் அசையன் என்பவர் ஆவார். இப்படத்தின் கதையாக்கத்தின் தலைப்பும், கதையும் கேரளப்பகுதியில் அனைவராலும் அறியப்படுகின்ற நாட்டுப்புறக்கதையான பறையிபெற்ற பந்திருகுலம் என்ற கதையிலிருந்து எடுக்கப்பட்டதாகும். 1991 ஆம் ஆண்டிற்கான அறிமுக சிறந்த இயக்குனருக்கான விருது பெற்றது.

கதை
---

தச்சுத்தொழில், சிற்பத்தொழில் என பல கலைகளிலும் சிறந்து விளங்கும் கலப்பின மரபையுடையவரான பெருந்தச்சன் (திலகன்) தன் சிறுவயது குழந்தையை விட்டுவிட்டு வேறு ஊரில் தன் தோழனும், அவ்வூரின் உயர்குடியில் பிறந்தவருமான தம்புரானின் (நெடுமுடி வேணு) சொல்கேட்டு சிலைகள் வடித்துக்கொடுக்கும் பொறுப்பை ஏற்றுக்கொள்ளுகிறார். பல ஆண்டுகளாக பிள்ளைப்பாக்கியம் இல்லாதவராக இருக்கும் தம்புரானுக்கு பிள்ளைபாக்கியம் கிடைக்கிறது. அப்போது பெருந்தச்சனின் மேல் தம்புரான் சந்தேகப்படுகிறார். பின்னர் பார்கவி தம்புராட்டி (வினயா பிரசாத்) கேட்கும் கேள்விகளால் தெளிவடைந்து பெருந்தச்சனிடம் மன்னிப்புக்கேட்டு தன் வீட்டுக்கு அழைக்கிறார். ஆனால் பெருந்தச்சன் வரமறுத்து சத்தியம் செய்துவிட்டு தன் சொந்த ஊருக்குச்சென்று தன் மகன் கண்ணனை (பிரசாந்த்) அழைத்துவந்து கலைகளைச் சொல்லிக்கொடுக்கிறார்.

பெருந்தச்சனின் மகன் பெருந்தச்சனைவிட அதிகமான புத்திசாலியும், கலைகளில் வல்லவருமாக விளங்குகிறார். இதைக்கண்டு அப்பாவிற்குப் பொறாமை ஏற்படுகிறது. அதோடு தம்புரானின் மகளான குஞ்சுக்காவு தம்புராட்டிம் (மோனிஷா உன்னி) கண்ணனும் காதல் கொள்ளுகிறார்கள். இதில் பெருந்தச்சன் கண்ணனின் பிறப்பு பற்றி கூறி ஊருக்குச் செல்லும்படி அறிவுறுத்துகிறார். அனைத்து மக்களும் சமம் என்று தந்தை பெருஞ்தச்சனிடம் கண்ணன் தர்க்கம் செய்து ஊருக்குச்செல்ல மறுக்கிறான். வேறு குலத்தைச் சார்ந்த கண்ணன் உயர்குலத்தைச் சார்ந்த குஞ்சுக்காவு தம்புராட்டியை நினைக்காமல் இருக்க ஒரு வழி தேடுகிறார் தந்தை பெருந்தச்சன். சரசுவதி மண்டபத்தின் மேற்கூரையைக் கண்ணனால் சரி செய்யமுடியவில்லை என்று கூறியதால் தான் மேல் ஏறி நின்று சரி செய்கிறார். அப்போது வேலையில் கவனம் செலுத்தாமல் கண்ணனும் குஞ்சுக்காவு தம்புராட்டியும் ஒருவரை ஒருவர் பார்த்துக்கொண்டிருப்பதைக்கண்ட பெருந்தச்சன் தான் பயன்படுத்திய உளியை கண்ணனின் கழுத்தில் போட்டுவிடுகிறார். இவர் செய்த செயலைக்கண்டு குஞ்சுக்காவு தம்புராட்டி கோபம் கொண்டு பெருந்தச்சனை தேவி ரூபம் கொண்டு அழிக்கிறாள்.

நடிகர்கள்
---------

* திலகன் - ராமன் பெருந்தச்சன்
* பிரசாந்த் - கண்ணன் பெருந்தச்சனின் மகன்
* வினயா பிரசாத் - பார்கவி தம்புராட்டி
* நெடுமுடி வேணு - உன்னி தம்புரான்
* மோனிசா உண்ணி - குஞ்சிக்காவு தம்புராட்டி
* ஜலஜா - தேவகி
* மனோஜ் கே. ஜெயன் - திருமங்கலம் நீலகண்டன் நம்பூதிரியாக
* செல்வி. திருப்புனித்துறை மாணி எம்பிராந்திரியாக
* பாபு நம்பூதிரி கேசவன்
* டி. பி.மாதவன் பிரமணியாக, ஊர் தலைவர்
* கோழிக்கோடு நாராயணன் நாயர் நெடும்பரம் மூஸ்ஸாக
* அடூர் பங்கஜம் - உன்னிமையா வல்லம்மா
* பிரபாகரன் - வாரி
* ஸ்ரீலதா மேனன் - தோழியாக
* கோழிக்கோடு சாரதா - கேசவனின் அம்மாவாக

தொடர்புடைய திரைப்படங்கள்
------------------------

* காயங்குளம் கொச்சுண்ணி
* ரிதுபேதம்

மேலும் பார்க்க
--------------

* இணையதள திரைப்பட தரவுத்தளத்தில் *பெருந்தச்சன்*

மேற்கோள்கள்
-----------

1. ↑  "Movies: About Perumthachan". *The New York Times* இம் மூலத்தில் இருந்து 2008-01-15 அன்று. பரணிடப்பட்டது.. .
2. ↑  "காப்பகப்படுத்தப்பட்ட நகல்". Archived from the original on 2014-01-02. பார்க்கப்பட்ட நாள் 2019-01-19.
**சாய்சுமின் லம்போரியா** (பிறப்பு: 30 ஆகஸ்ட் 2001) இந்தியாவின் அரியானா மாநிலத்தை சேர்ந்த ஓர் குத்துச்சண்டை வீராங்கனை ஆவார். இவர் இலகு ரக எடைப்பிரிவில் (60 கிலோ) பிரிவில் போட்டியிட்டு 2022 பிர்மிங்காமில் நடந்த 2022 பொதுநலவாய விளையாட்டு போட்டிகளில் வெண்கலப் பதக்கம் வென்றார்.

ஆரம்ப கால வாழ்க்கை
------------------

லம்போரியா ஓர் குத்துச்சண்டை மற்றும் மல்யுத்த வீரர்களின் குடும்பத்தைச் சேர்ந்தவர். இவர் அரியானா மாநிலம் பிவானி மாவட்டத்தை சேர்ந்தவர். இவரது கொள்ளு தாத்தா ஹவா சிங் ஒரு குத்துச்சண்டை வீரர் மற்றும் இரண்டு முறை ஆசிய விளையாட்டுப் போட்டிகளில் தங்கப் பதக்கம் வென்றவர். அவரது தாத்தா கேப்டன் சந்தர் பான் லம்போரியா ஒரு மல்யுத்த வீரர். குத்துச்சண்டையில் தேசிய சாம்பியன்களான இவரது மாமாக்கள் சந்தீப் சிங் மற்றும் பர்விந்தர் சிங் ஆகியோரால் இவர் பயிற்றுவிக்கப்பட்டார்.

குத்துச்சண்டை
-------------

லம்போரியா இலகு ரக எடைப்பிரிவில் (60 கிலோ) பிரிவில் போட்டியிட்டு 2022 பிர்மிங்காமில் நடந்த 2022 பொதுநலவாய விளையாட்டு போட்டிகளில் வெண்கலப் பதக்கம் வென்றார்.

மேற்கோள்கள்
-----------

1. ↑  "Jaismine JAISMINE". *results.birmingham2022.com*. .
2. ↑  "India at CWG 2022: Jaismine Lamboria's journey from Bhiwani to Birmingham". *Firstpost*. 22 July 2022. .
3. ↑  "Bhiwani's young boxer makes her mark in the world ring,Indian Army recently recruited a very talented boxer and CWG 2022 Bronze medallist (60 Kgs) Ms Jasmine Lamboriya in its ranks as a Recruit Havildar in Corps of Military Police,"". *Hindustan Times*. 10 August 2022. .
**இலங்கையின் தேசிய உலர் தாவரகம்** (*National Herbarium of Sri Lanka*) என்பது இலங்கை நாட்டின் உலர்தாவரகம் ஆகும்.  இலங்கையின் மத்திய மாகாணத்தின் கண்டி தேர்தல் மாவட்டத்தில் அமைந்துள்ள சிறிய நகரமான பேராதனையில் இந்த உலர்தாவரகம் உள்ளது. இதன் தொடக்கம் 1821 ஆண்டுவாக்கில் தொடங்கப்பட்டது. பேராதனை தாவரவியற் பூங்காவின் கண்காணிப்பாளர் (1818 - 1825) இருந்த, அலெக்சாண்டர் மூன் (Alexander Moon) இதனைத் தொடங்கி வைத்தார். 1824 ஆம் அவர் வெளியிட்ட நூல் (*A Catalogue of the Indigenous and Exotic Plants Growing in Ceylon*) வரலாற்று முக்கியத்துவம் வாய்ந்தது. இதன் தோற்றத்திற்க்கு பிறகே, மேலும் இரு தாவரவியல் பூங்காக்கள் (Botanic Gardens in Hakgala (1861), Botanic Gardens, Henarathgoda, கம்பகா (1876)) தொடங்கப்பட்டன.

மேற்கோள்கள்
-----------

1. ↑  option=com\_content&task=blogcategory&id=29&Itemid=62 The Sri Lanka National Herbarium, Peradeniya. Peradeniya, Sri Lanka: National Herbarium. Accessed May 2015.
2. ↑  History of Development of the National Herbarium, Sri Lanka (1821-1904). Peradeniya, Sri Lanka: National Herbarium. Accessed May 2015.
**மு. முகமது அப்துல்லா** (*M. Mohamed Abdullah*) என்பவர் தமிழ்நாட்டினைச் சேர்ந்த இந்திய அரசியல்வாதியும் இந்திய நாடாளுமன்ற மேலவையான மாநிலங்களவை உறுப்பினரும் ஆவார். இவர் மக்களவை உறுப்பினராக தமிழ்நாட்டினை பிரதிநிதிப்படுத்துகின்றார்.

பிறப்பும் கல்வியும்
-------------------

அப்துல்லா 1975ஆம் ஆண்டு சூலை 30 ஆம் நாள் புதுக்கோட்டை மாவட்டம் செம்பூதி கிராமத்தில் முகம்மது இசுமாயில் என்பவருக்கு மகனாக பிறந்தார். அப்துல்லா வணிகவியல் மேலாண்மையில் முதுகலைப் பட்டம் படித்துள்ளார்.

அரசியலில்
---------

அப்துல்லா 1993-ல் புதுக்கோட்டை நகர திமுக மாணவரணி துணை அமைப்பாளரார், நகர அமைப்பாளர், 2008 முதல் திமுகவின் பொதுக்குழு உறுப்பினராகவும் இருக்கின்றார். 2014ல் சிறுபாண்மையினர் அணி துணை செயலாளராகவும், 2018-ல் திமுகவின் தகவல் தொழில்நுட்ப அணி துணை செயலாலராகவும், 2021-ல் தி.மு.க வெளிநாடு வாழ் இந்தியர்கள் நல அணி இணை செயலாளராகவும் இருக்கின்றார். 2021 ஆகத்து முதல் இந்திய மாநிலங்களவை உறுப்பினராக தேர்ந்தெடுக்கப்பட்டு பணியாற்றி வருகின்றார்.

மேற்கோள்கள்
-----------

1. ↑  "மாநிலங்களவை உறுப்பினராக போட்டியின்றி தேர்வானார் எம்.எம். அப்துல்லா".. பார்த்த நாள்: 03 செப்டம்பர் 2021.
2. ↑
3. ↑  "மாநிலங்களவைக்கு போட்டியின்றி தேர்வானார் எம்.எம்.அப்துல்லா. தி.மு.க-வின் பலம் 8ஆக அதிகரிப்பு!".. பார்த்த நாள்: 03 செப்டம்பர் 2021 கலைஞர் செய்திகள்.
**மதாரி பாசி** இந்திய விவசாயிகளின் போராட்ட இயக்கமான ஏகா இயக்கத்தின் தலைவராக இருந்தவராவார்.

வரலாறு
------

இந்தியத் தேசிய காங்கிரசின் ஒரு கிளை இயக்கமான ஏகா இயக்கம்,ஒத்துழையாமை இயக்கம் மற்றும் கிலாபத் இயக்கத்துடன தொடர்புடையதாகும்.  ஆனால் நாடு தழுவிய ஒத்துழையாமை இயக்கத்தில் காங்கிரசு முனைப்பாக இருந்தபோது, ​​ஏணோ ஏகா இயக்கத்தையும் அதன் உறுப்பினர்களான விவசாயிகளையும் புறக்கணிக்க தொடங்கியது.இந்த சமயத்தில்தான் மதாரி பாசி, ஏகா இயக்கத்தில் ஈடுபட்ட விவசாயிகள் மற்றும் குத்தகைதார்களிடையே ஒரு வளர்ந்துவரும் தலைவராக அடிமட்ட அளவிலிருந்தே தன்னை நிலைநிறுத்திக் கொண்டார். இவர் மத மற்றும் சாதிய வேறுபாடுகளின்று அனைத்து விவசாயிகளையும் ஒருங்கிணைத்தார். 
இதன்மூலம் இவர் ஏகா இயக்கத்தை வன்முறைப் பாதையில் நடத்தி சென்று, சுற்றுவட்டாரத்தில் சமூக அடுக்குகளில் மேல் நிலையில் இருந்த நில உடமையளர்களாயிருந்த ஜமீன்தார்களையும், அவர்களின் ஏவாலாட்களாக கருதப்பட்ட கரிந்தாக்களையும், தாலுக்தார்களையும், தேகாதர்களையும் கடுமையாகத் தாக்கி, அவர்களது சொந்த வீடுகளிலேயே சிறைப்படுத்தினார். இதன்மூலம் குத்தகைதாரர்கள் மற்றும் விவசாயிகளுக்கு நில உரிமைகளையும் விநியோகிக்கத் தொடங்கினார். இதனால் இவரது பெயரும் இயக்கத்தின் பெயரும் இந்த பகுதிகளில் பெரும் அச்சத்துடன் பார்க்கப்பட்டது.
கிலாபத் இயக்கத்துடன் இணைந்து ஏகா இயக்க உறுப்பினர்கள் நடத்தும் வன்முறைச் செயல்பாடுகளைப் பற்றி கேள்விப்பட்ட, காந்தி
ஏகா இயக்கத்திலிருந்து தன்னைத் விடுவித்துக் கொண்டார். இதன்மூலம் காங்கிரசின் ஆதரவையும் இழந்த பிறகு, பிரித்தானிய காலனித்துவ அதிகாரிகளுக்கு ஏகா இயக்கத்தை அடக்குவது மிகவும் சுலபமாகிவிட்டது. பிரித்தானிய காலனித்துவ அதிகாரிகளின் ஒடுக்குமுறைக்குப் பிறகு
கிட்டத்தட்ட 1922ம் ஆண்டில் இவ்வியக்கம் முற்றிலுமாக ஒடுக்கப்பட்டது. இதனால் உத்தரப்பிரதேசத்தின் காடுகளுக்குள்ளே மறைந்து வாழத் தொடங்கிய மதாரி பாசி இவரது ஏகா இயக்கத்தைச் சார்ந்த விவசாயிகளை இந்துஸ்தான் சோசலிஸ்ட் குடியரசுக் கட்சியுடன் இணைக்க முயற்சித்தார். இவரை உயிருடனோ இறந்த நிலையிலோ காட்டிக்கொடுத்தால் ரூ.1000 வரை சன்மானம் அளிக்க பிரிட்டீஷ் அதிகாரிகள் தயாராக இருந்தாலும் கடைசி வரை அவர்களிடம் சிக்காமல் தலைமறைவாக வாழ்ந்த மதாரி பாசி 1931ஆம் ஆண்டு மார்ச் 27 அல்லது 28 அன்று இயற்கையாகவே மரணமடைந்தார் என்று பொதுவாக நம்பப்படுகிறது.

மேற்கோள்கள்
-----------

1. ↑  Sumit Sarkar (24 January 1989). *Modern India 1885–1947*. Palgrave Macmillan UK. பக். 224–. பன்னாட்டுத் தரப்புத்தக எண்:978-1-349-19712-5. .
2. ↑   *A Comprehensive History of India*. Sterling Publishers Pvt. Ltd. 1 December 2003. பக். 238–. பன்னாட்டுத் தரப்புத்தக எண்:978-81-207-2506-5. .
3. ↑  "मदारी पासी उर्फ एक सदी पूर्व की किसान-गाथा". *Amar Ujala* (in இந்தி). பார்க்கப்பட்ட நாள் 2020-09-01.
4. ↑  "Eka Movement, Bookstawa YouTube Channel". *YouTube*.`{{cite web}}`: CS1 maint: url-status (link)
5. ↑  "Remembering Madari Pasi: The Uncelebrated Peasant Leader of the Eka Movement". *The Wire*. பார்க்கப்பட்ட நாள் 2020-09-26.
ஒரு வட்டத்தினை உண்டாக்கும் இரு விற்கள் தங்க விகிதத்தில் இருந்தால் அவையிரண்டில் சிறிய வில்லானது (சிவப்பு) வட்ட மையத்தில் தாங்கும் கோணம், தங்கக் கோணம்.
வடிவவியலில் **தங்கக் கோணம்** (*golden angle*) என்பது ஒரு வட்டத்தின் முழுச் சுற்றளவை தங்க விகிதத்தில் பிரிக்கும்போது கிடைக்கும் இரு விற்களில் சிறிய வில்லானது அந்த வட்ட மையத்தில் தாங்கும் கோணமாகும். அவ்விரு விற்களும் தங்க விகிதத்தில் அமைவதால் பெரிய வில்லின் நீளத்திற்கும் சிறிய வில்லின் நீளத்திற்குமுள்ள விகிதமானது வட்டத்தின் முழுச் சுற்றளவுக்கும் பெரிய வில்லின் நீளத்திற்குமுள்ள விகிதத்திற்குச் சமமாகும்.

வட்டத்தின் சுற்றளவு *c* -ஆனது இரு விற்களாக தங்க விகிதத்தில் பிரிக்கப்பட்டுள்ளது என்க. இவற்றில் பெரிய வில்லின் நீளம்*a* மற்றும் சிறிய வில்லின் நீளம் *b* எனில்:

{\displaystyle c=a+b\,}
{\displaystyle {\frac {c}{a}}={\frac {a}{b}}.}
சிறிய வில் தாங்கும் கோணமானது தங்கக் கோணம் எனப்படும். இதன் அளவு தோராயமாக 137.51° அல்லது 2.399963 ரேடியன்.

தங்க விகிதத்துடன் (*φ*) தொடர்புள்ளதால் இக்கோணம் தங்கக் கோணமென அழைக்கப்படுகிறது.

தங்கக் கோணத்தின் மிகச்சரியான மதிப்பு:

{\displaystyle 360\left(1-{\frac {1}{\varphi }}\right)=360(2-\varphi )={\frac {360}{\varphi ^{2}}}=180(3-{\sqrt {5}}){\text{ degrees}}}
அல்லது

{\displaystyle 2\pi \left(1-{\frac {1}{\varphi }}\right)=2\pi (2-\varphi )={\frac {2\pi }{\varphi ^{2}}}=\pi (3-{\sqrt {5}}){\text{ radians}},}

வருவித்தல்
----------

தங்க விகிதம்:

{\displaystyle \varphi ={\frac {a}{b}}.}
{\displaystyle f={\frac {b}{c}}=} என்க.
{\displaystyle f={\frac {b}{c}}={\frac {b}{b+a}}={\frac {1}{1+\varphi }}.}
{\displaystyle {1+\varphi }=\varphi ^{2},} என்பதால்
{\displaystyle f={\frac {1}{\varphi ^{2}}}.}
எனவே:

{\displaystyle f\approx 0.381966\,}
தங்கக் கோணம் *g* -ன் மதிப்பு தோராயமாக:

{\displaystyle g\approx 360\times 0.381966\approx 137.51^{\circ },\,} (பாகைகளில்)
{\displaystyle g\approx 2\pi \times 0.381966\approx 2.399963.\,} (ரேடியன்களில்)

இயற்கையில் காணப்படும் தங்கக் கோணம்
----------------------------------

சில பூக்களின் அடுத்தடுத்த சிறுபூக்களுக்கிடையே உள்ள கோணம், தங்கக் கோணம்.
இலையடுக்கு முறைக் கோட்பாட்டில் தங்கக் கோணம் முக்கியப் பங்கு வகிக்கிறது. குறிப்பாக சூரியகாந்திப் பூவின் ஒவ்வொரு சிறுபூவும் பிரிக்கப்படும் கோணம், தங்கக் கோணமாகும்.

மேற்கோள்கள்
-----------

* Vogel, H (1979). "A better way to construct the sunflower head". *Mathematical Biosciences* **44** (44): 179–189. doi:10.1016/0025-5564(79)90080-4.
* Przemyslaw Prusinkiewicz; Lindenmayer, Aristid (1990). *The Algorithmic Beauty of Plants*. Springer-Verlag. பக். 101–107. பன்னாட்டுத் தரப்புத்தக எண்:978-0387972978. .